རྩེད་མོ་ནི་སློབ་ཆུང་སློབ་མས་མ་སྐུལ་དང་བླངས་ཀྱིས་སྤྱི་ཚོགས་འཚོ་བའི་ཁྲོད་དུ་འཛུལ་བའི་གོམས་པ་དང་པོ་དེ་རེད།འཚོ་བ་དང་ཤིན་ཏུ་ཐག་ཉེ་བའི་རྩེད་མོ་སྣ་ཚོགས་ལས་སློབ་མའི་དྭངས་གཙང་ལྷད་མེད་ཀྱི་གཤིས་ཀ་མཚོན་ཐུབ་ཅིང་།འཚོ་བར་འབྲེལ་འདྲིས་ཅི་ཙམ་མཆིས་པའམ་ཉམས་མྱོང་ཅི་ཙམ་ལྡན་པ་བཅས་ཀྱིས་འཚོ་བར་བཟུང་བའི་རྣམ་འགྱུར་ཡོངས་སུ་མངོན་ཐུབ།དེར་བརྟེན་དགེ་རྒན་གྱིས་ཁོ་ཚོའི་དགའ་ཕྱོགས་དེ་བེད་སྤྱད་ནས་ཁོ་ཚོའི་སློབ་གསེང་དང་དགུང་གསེང་གི་འཚོ་བའི་ཁྲོད་དུ་ཐོན་པའི་རྩེད་མོ་དག་ལ་མྱོང་ཚོར་འབྲི་རུ་བཅུག་ན་སློབ་མའི་ལྷན་སྐྱེས་སེམས་ཁམས་ཀྱི་ཆ་དང་སྤྲོ་སྣང་གི་ཆ་སོགས་རེ་རེ་བཞིན་ཆད་ལུས་མེད་པར་རྩོམ་ཡིག་ཁྲོད་བཀོལ་སྤྱོད་ཐུབ་པ་མ་ཟད།སློབ་མ་རྣམས་ལ་རྩོམ་ཡིག་འབྲི་བར་དགའ་ཞེན་དང་རྩོམ་ཡིག་འབྲི་ཤེས་པའི་ཉམས་སྣང་སྐྱིད་པོ་ཞིག་ཆགས་ཐུབ་པ་མ་ཟད།བརྗོད་བྱ་གང་མང་འབྲི་འདོད་ཀྱི་འདུན་པ་ཞིག་ཀྱང་སྐྱེ་ངེས་རེད།དེ་ལྟར་བྱས་ཚེ་དུས་ཡུན་རིང་པོ་མ་འགོར་བར་སློབ་མའི་རྩོམ་འབྲིའི་ནུས་པ་ཇེ་མཐོར་འགྲོ་བར་ཕན་ནུས་ཆེན་པོ་ཡོད།